BASES DE LA CONVOCATORIA PER FINANÇAR ACCIONS DEL PROGRAMA PROPI PER AL FOMENT DE LES RELACIONES INTERNACIONALS DE LA UNIVERSITAT D'ALACANT DURANT L'IDF 4050 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/526)
  + [Valencià](/va/acuerdo/526)






Selector de idioma

Leer

* [Español](/es/acuerdo/526)
* [Valencià](/va/acuerdo/526)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATORIA PER FINANÇAR ACCIONS DEL PROGRAMA PROPI PER AL FOMENT DE LES RELACIONES INTERNACIONALS DE LA UNIVERSITAT D'ALACANT DURANT L'VWB 8742[Butlletí Oficial Universitat d'Alacant](/ca/Publicacion)
======================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATORIA PER FINANÇAR ACCIONS DEL PROGRAMA PROPI PER AL FOMENT DE LES RELACIONES INTERNACIONALS DE LA UNIVERSITAT D'ALACANT DURANT L'MTD 2585

Data d'aprovació
:   16/02/2007

Data de publicació
:   20/02/2007

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=526.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/526)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/526)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATORIA PER FINANÇAR ACCIONS DEL PROGRAMA PROPI PER AL FOMENT DE LES RELACIONES INTERNACIONALS DE LA UNIVERSITAT D'ALACANT DURANT L'VCC 7513&url=https://www.boua.ua.es/va/acuerdo/526)

**Títol:** BASES DE LA CONVOCATORIA PER FINANÇAR ACCIONS DEL PROGRAMA PROPI PER AL FOMENT DE LES RELACIONES INTERNACIONALS DE LA UNIVERSITAT D'ALACANT DURANT L'JZJ 2597

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** divendres, 16 de febrer de 2007

BASES DE LA CONVOCATÒRIA PER A FINANÇAR ACCIONS DEL PROGRAMA PROPI PER AL FOMENT DE LES RELACIONS INTERNACIONALS DE LA UNIVERSITAT  D’ALACANT DURANT L’OPK 2489       

* SECRETARIAT DE PROGRAMES INTERNACIONALS I MOBILITAT
* OFICINA DE COOPERACIÓ I RELACIONS INTERNACIONALS

  
 El Vicerectorat de Relacions Internacionals i Cooperació convoca el Programa Propi per al Foment de les Relacions Internacionals de la UA per a l’any 2007.  
    
    
 1. OBJECTE I QUANTIA DE LES AJUDES  
   
  L’objecte d’aquesta convocatòria és regular la concessió d’ajudes econòmiques per a finançar activitats que fomenten l’intercanvi del col·lectiu docent de la Universitat d’Alacant amb altres centres estrangers, vinculats a l’educació superior, a la investigació i, en general, a activitats relacionades amb l’àmbit acadèmic i cultural.   
 La quantia establida és de 140.000 euros, procedents dels pressupostos de la Universitat d’Alacant.  
    
   
 2. SOL·LICITANTS   
   
   
 Podrà presentar-se o participar en aquestes ajudes, que tenen caràcter nominatiu d’acord amb la llei 38/2003, el personal docent i investigador de la Universitat d’Alacant, de manera individual, o a través dels departaments, instituts, escoles o facultats a què es troben adscrits.   
    
   
 3. ACTIVITATS A DESENVOLUPAR  
   
 Aquesta convocatòria s’aplica al desenvolupament de les activitats següents:  
    
 3.1. Presentació de ponències i comunicacions en congressos de caràcter internacional.   
 3.2. Estades breus (màxim 2 setmanes) del personal docent i investigador (PDI) de la UA en centres estrangers vinculats a l’educació superior o la investigació. Queden excloses expressament les estades de docents en universitats que tinguen establits acords Erasmus amb la UA.   
 3.3 Estades de llarga durada (màxim 8 setmanes) del PDI de la UA en centres estrangers vinculats a l’educació superior o a la investigació.   
 3.4. Estades breus (màxim 2 setmanes) a la Universitat d’Alacant de personal docent i investigador, procedent dels centres estrangers vinculats a l’educació superior o a la investigació. Queden excloses expressament les estades de docents que tinguen establits acords Erasmus amb la UA, amb l’excepció dels països corresponents a les dues últimes ampliacions de la UE (2004: Estònia, Letònia, Lituània, Eslovàquia, Eslovènia, República Txeca, Polònia, Hongria, Xipre, Malta; i 2007: Bulgària i Romania)  
 3.5 Accions de mobilitat previstes en els convenis internacionals vinculats i gestionats pel Vicerectorat.  
 3.6 Accions de mobilitat encaminades a la implantació de l’Espai Europeu d’Educació Superior en la UA, sol·licitades necessàriament pels centres.   
A l’efecte d’aquesta convocatòria, s’entén per accions de mobilitat encaminades a la implantació de l’EEES, les destinades a l’intercanvi d’experiències i bones pràctiques referides a:  
    

* Implantació del sistema de crèdits ECTS
* Metodologia docent
* El nou programa Life Long Learning 2007-13: http://eacea.ec.europa.eu/static/en/llp/index\_en.htm

  
 3.7 Estades del PDI per al perfeccionament d’idiomes en universitats estrangeres. Tindran prioritat els sol·licitants que complisquen una o més de les condicions següents:  
    
 a) Dur a terme activitat internacional en tasques de docència i mobilitat d’alumnat a la UA:   
    

* Ocupar el càrrec de coordinador o coordinadora Erasmus de centre.
* Ocupar el càrrec de vicedegà de Relacions Internacionals o Alumnat.
* Ocupar el càrrec de coordinador o coordinadora Erasmus de departament.
* Ocupar el càrrec de coordinador o coordinadora o de projectes de docència internacional.
* Haver participat en el programa Sòcrates Erasmus de mobilitat del professorat (Teaching Staff Mobility) els anys 2005 i 2006 amb l’idioma que es vol perfeccionar.

  
 b) Acreditar el coneixement de l’idioma estranger, a través dels certificats següents:   
    

* Certificat d’assistència a un o més mòduls dels cursos d’idiomes per a PDI organitzats per la UA a través d’AULAS/SRI, en l’idioma que es vol perfeccionar.
* Certificat d’assistència a curs d’idioma fet en el període 2003-2006 en escola o institució habilitada per a la docència d’idiomes, en l’idioma que es vol perfeccionar.
* Certificat de nivell intermedi en l’idioma que es vol perfeccionar, d’acord amb la taula publicada en l’adreça següent: http://www.ua.es/es/servicios/syf/selecfor/tabla\_ua.pdf

  
 L’oferta de cursos d’idiomes per a aquesta convocatòria pot consultar-se en l’adreça  
 http://www.sri.ua.es/estancias/catalogo\_pdipas.asp  
    
 Més informació sobre els cursos: uxblvnbfhznex@lcj.at.rj  
 Important: El formulari d’inscripció als cursos d’idiomes inclòs en aquesta web només s’haurà d’emplenar en el cas que se siga seleccionat com a beneficiari de l’ajuda.   
    
    
   
 4. PRESENTACIÓ DE SOL·LICITUDS  
   
 Es podran presentar sol·licituds des de l’endemà a la publicació d’aquesta convocatòria en el BOUA i en la web del Vicerectorat de Relacions Internacionals i Cooperació http://www.ua.es/ocri, fins al 20 de març de 2007, inclusivament.  
    
 Aquestes sol·licituds es formalitzaran únicament i exclusivament a través del formulari publicat en l’adreça electrònica:  
 http://www.ori.ua.es/ppi/ppiva.asp  
 Una vegada imprès el formulari, les sol·licituds es dirigiran a la vicerectora de Relacions Internacionals i Cooperació de la Universitat d’Alacant, a través del registre general de la UA, o per qualsevol altre procediment establit en la Llei 30/92, de 26 de desembre, de règim jurídic de les administracions públiques i del procediment administratiu comú, dins del termini indicat.  
    
   
 5.CONTINGUT DE LES SOL·LICITUDS   
    
 Les sol·licituds que es presenten a aquesta convocatòria hauran de contenir la documentació següent:   
 5.1. Imprès de sol·licitud adjunt http://www.ori.ua.es/ppi/ppiva.asp, que haurà d’enviar-se en línia i imprès. En cap cas s’admetrà més d’una sol·licitud per a la mateixa activitat. El nombre màxim d’activitats que es poden sol·licitar en aquesta convocatòria és de dues. En cas d’optar a diferents activitats, haurà d’emplenar-se un imprès de sol·licitud per a cada activitat.  
 5.2. Documentació que s’ha d’adjuntar. Projecte explicatiu de l’activitat a desenvolupar i que, inexcusablement, ha de contenir:  
  5.2.1 Pla de treball de docència o d’investigació, incloent-hi la planificació temporal i les dates de realització de l’activitat. Qualsevol modificació sobre la data prevista haurà de comunicar-se, amb caràcter urgent, enviant un correu electrònic a l’adreça vq.xmy@qh.sv i indicant la nova data de realització de l’activitat.   
 5.2.2 Pressupost detallat de despeses, amb especificació de les despeses per a les quals se sol·licita l’ajuda.   
 5.2.3 Declaració d’altres ajudes rebudes o sol·licitades per a la mateixa activitat.  
 5.2.4 Aval del departament, centre o organisme a què pertany el sol·licitant per a les accions compreses en les activitats 3.2 i 3.3. S’haurà d’acreditar sempre que les tasques ocupades pel sol·licitant queden cobertes sense cost addicional per a la UA.  
 5.2.5 Compromís d’integració en la docència o altres activitats del departament, centre o organisme d’acollida, per a les accions compreses en l’activitat 3.4.  
 5.2.6 Indicació del conveni de referència, per a l’activitat 3.5 de l’àmbit d’aplicació d’aquesta convocatòria.   
 5.2.7 Currículum dels últims cinc anys, en format breu, per a les activitats 3.2, 3.3 i 3.4 de l’àmbit d’aplicació d’aquesta convocatòria. Es demana que es comence sempre per l’any més recent.  
 5.2.8 En l’activitat 3.7, en cas de complir-se’n una o més de les condicions prioritàries establides, s’hauran de presentar certificats acreditatius.  
 5.2.9 Per a totes les activitats, declaració detallada (activitat, quantia i data) del sol·licitant de les ajudes rebudes en les convocatòries del Vicerectorat competent per a la Cooperació Internacional i Relacions Internacionals des del curs 2003-04.  
    
    
 6. COMISSIÓ D’AVALUACIÓ  
    
 El rector de la Universitat d’Alacant presideix la Comissió d’Avaluació i podrà delegar en la vicerectora de Relacions Internacionals i Cooperació. La componen el vicerector d’Investigació, Desenvolupament i Innovació, o persona en qui delegue; la vicerectora de Qualitat i Harmonització Europea, o persona en qui delegue; la directora del Secretariat de Programes Internacionals i Mobilitat; la directora del Secretariat de Relacions Institucionals i Convenis; un representant de la Junta de Personal de PDI i el director de l’Oficina de Cooperació i Relacions Internacionals, que actuarà de secretari.  
 Seran funcions de la Comissió les següents:   
 a) Fixar els criteris de distribució econòmica entre les diferents activitats previstes en el punt 3 d’aquestes bases.  
 b) L’estudi i selecció de les sol·licituds presentades  
 .  
               
    
 7. CRITERIS D’AVALUACIÓ DE LES ACTIVITATS   
    
 Amb caràcter general, es tindrà en compte l’interès que tinga l’activitat, la viabilitat, la valoració de finançament addicional i la relació cost-destinatari. També es valorarà la qualitat docent i investigadora de les accions per a les quals se sol·licita l’ajuda i la continuïtat del projecte.  
    
   
 8. LLIURAMENT DE FONS  
   
 L’abonament de les ajudes assignades seguirà els procediments habituals establits per la UA. Es faran efectives mitjançant un únic traspàs a la corresponent clau pressupostària, oberta a aquest efecte en el departament, centre o organisme a què es trobe adscrit el responsable de l’ajuda concedida.  
    
    
 9. FINALITZACIÓ DEL PROJECTE I PRESENTACIÓ D’INFORMES  
    
 9.1 La acció es considerarà finalitzada una vegada haja transcorregut un any des de la data de resolució d’aquesta convocatòria.  
 9.2 Una vegada finalitzada l’activitat, el responsable de l’acció haurà d’aportar en el departament o centre a què estiguen adscrits, en el termini màxim d’un mes després de la finalització de l’acció, la documentació següent:  
 9.2.1 Memòria de l’activitat desenvolupada, acompanyada de la documentació que n’acredite la realització.  
 9.2.2 Memòria econòmica del projecte, amb la presentació d’un extracte de l’aplicació pressupostària corresponent a l’ajuda concedida, document excel-resum de despeses que se’ls remetrà posteriorment i justificants de despeses. Les quantitats no justificades hauran de ser reintegrades a la UA.   
 El departament enviarà la documentació justificativa a l’Oficina de Cooperació i Relacions Internacionals, unitat de Relacions Internacionals, en un termini no superior a 15 dies, a partir de la recepció de la documentació dels responsables de les activitats.  
    
    
 10. ACCEPTACIÓ I SEGUIMENT  
    
 La participació en aquesta convocatòria implica l’acceptació de les bases, raó per la qual els beneficiaris de les ajudes quedaran obligats a l’estricte compliment d’aquestes bases. En cas contrari, d’acord amb la Llei 38/2003 de subvencions, es podrà exigir la devolució total o parcial de l’ajuda.   
 En els casos en què s’estime convenient, la Comissió d’Avaluació podrà demanar la presentació de la informació complementària que considere oportuna o delegar en una o diverses persones les accions necessàries a l’efecte del seguiment de les ajudes concedides. De les accions que es deriven d’aquest seguiment es mantindrà informats els responsables dels projectes corresponents.  
    
    
 11. RESOLUCIÓ I PROCEDIMENT  
    
 11.1 La Comissió d’Avaluació proposarà, en el termini màxim de 3 mesos a partir de la finalització del termini de presentació de sol·licituds, la concessió o denegació de cadascuna de les sol·licituds presentades.  
 11.2 La resolució es publicarà en la pàgina web de l’Oficina de Cooperació i Relacions Internacionals de la Universitat d’Alacant.  
 11.3 Transcorregut el termini màxim per a resoldre, sense que s’haja produït resolució expressa, les persones interessades entendran desestimades les seues sol·licituds per silenci administratiu.  
    
   
 Alacant, 16 de febrer de 2007  
    
Sgt.: Begoña San





[Carretera Sant Vicent del Raspeig s/n  
03600 Sant Vicent del Raspeig - Alacant  
 Tel. 02 135 6879 - Fax 15 541 8123](https://www.google.es/maps/@12.668551,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12634&trk=tyah&trkInfo=tarId%7C6287367987428%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)